<classify> WAANDISHI wa habari barani Afrika, wamehimizwa kuandika kwa usahihi habari zinazohusu bara hilo ili kuweka kumbukumbu na marejeo kwa vizazi vya sasa na vijavyo.Akitoa mhadhara jana jijini Johannesburg, Afrika Kusini, Rais wa Taasisi ya Waandishi wa Habari Tanzania TAJOA, Simon Mkina amesema waandishi wengi nje ya Bara la Afrika, mara nyingi wamekuwa wakiandika kwa kupotosha habari zinazohusu maendeleo, watu, mazingira na masuala mengine ya bara hilo.Katika mhadhara huo, unaohudhuriwa na waandishi wabobezi wa habari za uchunguzi Afrika, Mkina amesema wakati umefika kwa waandishi kuunganisha nguvu ili kuwa na sauti ya pamoja kujenga taswira sahihi ya Afrika.Nguvu ninayohimiza hapa ni kuandika mazuri kuitetea kwa wale wanaopotosha habari zake na kuandika mabaya yanayofanywa na baadhi ya Waafrika kulingana na nafasi na dhamana walizonazo katika jamii, amesema Mkina katika Chuo Kikuu cha Witwatersrand.Mkina amesema nguvu ya pamoja kuandika kuhusu Afrika, haina maana ya kuficha maovu na mabaya, ila ni kuyaweka kwa usahihi na si kuyakuza wala kupotosha, na kuyafanya matukio hayo kuwa jumuishi kwa kila nchi.Amesema habari nyingi zinazoandikwa na vyombo vya habari nje ya Afrika, zinajumuisha kila tukio la baadhi ya nchi ya Afrika kuwa la bara zima.Kuna matukio kwa baadhi ya nchi za Afrika kuwa na viongozi wanaopenda kungangania madaraka, kukumbatia rushwa, kuonea raia, kuminya demokrasia na kudhibiti vyombo vya habari, sasa wenzetu nje ya bara hili wakiandika, wanapotosha kana kwamba matukio ya namna hiyo yapo kwa kila nchi ya Afrika, jambo ambalo siyo sahihi,amesema.Mkina alitumia mhadhara huo wa siku tatu, kukumbusha umuhimu wa vyombo vya habari kwa maendeleo ya Afrika na watu wake.Alisema kwamba bila vyombo vya habari makini na vyenye uzalendo kwa bara hilo, historia iliyondikwa wakati wa ukoloni kuhusu bara hilo itaendelea kujirudia.  <topic>: KITAIFA 